ক্রুদ্ধদেবতা
ক্রুদ্ধদেবতা বা উগ্রদেবতা হলো বৌদ্ধধর্মে প্রবোধিত বুদ্ধগণের, বোধিসত্ত্বগণের বা দেবগণের উগ্র, ক্রোধপূর্ণ বা বলপ্রয়োগকারী রূপ; তবে শান্তিপূর্ণ দিকও থাকে। বোধোদয়ের প্রতিবন্ধকতাকে ধ্বংস করার ক্ষমতার কারণে, তাদেরকে ক্রোধ-বিঘ্নতাক বলেও অভিহিত করা হয়। এরা হলো মহাযান ও বজ্রযান বৌদ্ধধর্মের মূর্তিবিদ্যার উল্লেখযোগ্য বৈশিষ্ট্য, বিশেষ করে তিব্বতি শিল্পে। এধরনের দেবদেবী ষষ্ঠ শতাব্দীর শেষের দিকে ভারতে প্রথম আবির্ভূত হয়েছিল, যার প্রধান উৎস হলো যক্ষ চিত্র, এবং দশম শতাব্দীর শেষের দিকে বা একাদশ শতাব্দীর প্রথম দিকে ভারতীয় তান্ত্রিক বৌদ্ধধর্মের কেন্দ্রীয় বৈশিষ্ট্য হয়ে ওঠে।